作者：高观国
词牌/韵律：兰陵王

paragraphs: 凤箫咽。
花底寒轻夜月。
兰堂静，香雾翠深，曾与瑶姬恨轻别。
罗巾泪暗叠。
情人歌声怨切。
殷勤意，欲去又留，柳色和愁为重折。
十年迥凄绝。
念髻怯瑶簪，衣褪香雪。
双鳞不渡烟江阔。
自春来人见，水边花外，羞倚东风翠袖怯。
正愁恨时节。
南陌。
阻金勒。
甚望断青禽，难倩红叶。
春愁欲解丁香结。
整新欢罗带，旧香宫箧。
凄凉风景，待见了，尽向说。